recursal/SuperWikiNEXT-32B huggingface dataset:
Koordinat:  6°36′19″S, 106°48′15″E

**Pulo Geulis** adalah nama sebuah pulau kecil yang terletak di tengah-tengah Sungai Ciliwung di Kota Bogor, tepatnya di sebelah selatan Kebun Raya Bogor. Pulau ini termasuk ke dalam Kelurahan Babakan Pasar, Kecamatan Bogor Tengah, Indonesia.

Geografi
--------

Sebenarnya Pulo Geulis bukanlah pulau yang sebenarnya, dan ia juga bukan merupakan delta sungai. Tetapi kerana aliran Sungai Ciliwung terbelah dan kemudian menyatu kembali tepat sebelum kawasan Kebun Raya Bogor maka Pulo Geulis tampak seperti sebuah pulau.

Penduduk
--------

Pulo Geulis ini sangat padat penduduknya. Dengan keluasan wilayah sekitar 3.5 hektar, Pulo Geulis dihuni lebih kurang 2,500 orang; dengan kata lain kepadatannya sekitar 700 jiwa per-hektar.

Penduduk Pulo Geulis kebanyakannya berasal dari suku bangsa Sunda dan Tionghoa. Tempat ini agaknya telah dihuni orang sejak ratusan tahun silam. Di tengah pulau ini terdapat sebuah kelenteng tua bernama Wihara Mahabrahma yang dibangun pada abad ke-18, yang diyakini sebagai kelenteng pertama di Bogor. Meskipun kecil dan kurang terpelihara, Wihara Mahabrahma ini merupakan rumah ibadah yang dianggap penting di Bogor, yang selalu disertakan dalam upacara perayaan Imlek di Kota Bogor.

Aksesibiliti
------------

Pulo Geulis dapat dicapai dengan berjalan kaki melewati jambatan-jambatan yang menghubungkannya dengan tepian Sungai Ciliwung di sebelah barat (lingkungan Jalan Roda) dan sebelah timur (Jalan Riau). Jalan Riau ini berada tidak jauh di sebelah barat Terminal Bas Baranangsiang.

Nama lama
---------

Pulo Geulis bererti pulau yang cantik (Sd. *geulis* = cantik). Sebelumnya pada masa dahulu pulau ini dikenali sebagai Pulau *Parakan Baranangsiang*; namun ada pula yang menyebutnya "Rawa Bangke".

Pautan luar
-----------

* HU *Kompas*: Pulo Geulis, Kehidupan di Tengah Sungai Ciliwung[*pautan mati kekal*]
* HU *Sinar Harapan*: Mahabrahma, Wihara Tertua di Bogor yang Nyaris Terlupakan[*pautan mati kekal*]
* HU *Radar Bogor*: Besok, Jalur Surken Dialihkan Delapan Jam. Hari Ini Dewa Pan Koh Akan Diarak[*pautan mati kekal*]
* Kabupaten Bogor Tempo Dulu[*pautan mati kekal*]
* Saleh Danasasmita. 1983. *Sejarah Bogor (Bagian I)*. PEMDA DT II Bogor. (sebagian; lihat pada 5. Bogor "sirung" Pajajaran)
* Foto-foto *Footnotes in Black and White: PULO GEULIS*
* Foto-foto Pulo Geulis Smiling Island
**Gabungan Profesional Tuntut Royalti, Pendaratan Minyak dan Gas ke Negeri Kelantan** atau ringkasnya 'Royalti' adalah sebuah pertubuhan bukan kerajaan (NGO) yang berjuang menuntut keadilan royalti minyak bagi negeri Kelantan. Presidennya ialah Mohd Nazri Deraman.

Tuntut Royalti Minyak & Hak Pendaratan Gas ke Kelantan
------------------------------------------------------

Sebuah Gabungan NGO yang mengumpulkan kelompok Profesional, Aktivis NGO, Rakyat Marhean, Mahasiswa, Badan-Badan Nasional & Antarabangsa. 

Bagi mencapai tujuan-tujuan berkaitan tuntutan ROYALTI mengikut Perjanjian Akta Pembangunan Petroleum 1974 dan Hak Pendaratan Minyak & Gas ke bumi KELANTAN.

ROYALTI berperanan sebagai enjin pemupuk kesedaran Masyarakat bahawa Royalti Kelantan adalah hak mutlak Rakyat Kelantan dan tindakan Kerajaan Pusat menafikannya adalah jelas tidak bertangungjawab.

ROYALTI juga berperanan khusus sebagai enjin pemasaran dan penggemblengan massa untuk rakyat kebanyakan menyatakan solidariti ke atas kempen Royalti Kelantan.

Keganasan Semasa Himpunan di depan SUK Kelantan
-----------------------------------------------

Gabungan ini memberi memberi tempoh tujuh hari kepada ‘orang’ yang bertanggungjawab memukul lima orang aktivis Royalti baru-baru ini memohon maaf secara terbuka. Permohonan maaf itu perlu dinyatakan secara terbuka atau rasmi kepada lima orang mangsa yang dipukul mereka termasuk ‘R’ pada Jun 2012.

Majlis Tindakan Rakyat Kelantan (MTRK) selaku penganjur program himpunan di hadapan Kota Darulnaim pada Jun 2012 juga perlu meminta maaf secara terbuka atau rasmi kepada Royalti dalam tempoh tujuh hari bermula 2 Julai 2012.Jika tidak berbuat demikian, mereka bakal berhadapan dengan tindakan undang-undang.

Mereka telahmembuat laporan polis di Balai Polis Kota Bharu berhubung lima orang aktivis R yang cedera dipukul pada perhimpunan 26 Jun 2012 di hadapan Kota Darulnaim. Pihak lawan tidak mengikut arahan yang ditetapkan untuk berhimpun antara 9.00 hingga 11.00 pagi. Mereka telahpun mengikut syarat termasuk mempunyai permit yang sah untuk berhimpun di hadapan Kota Darulnaim. Mangsa yang telah dipukul ialah Khairul Nizam Abdul Ghani, Mohd Zulhazmi Hassan, Abu Samah Hassan, Khairol Aswan Mohd Maidin dan Zulkifli Mohammad.

Rujukan
-------

1. ↑  "Samseng: Royalti beri tempoh 7 hari minta maaf". Diarkibkan daripada yang asal pada 2012-07-04. Dicapai pada 2012-07-03.
Imej warna palsu menunjukkan aplikasi penderiaan jauh dalam pertanian persis. Ihsan NASA Earth Observatory
**Pertanian jitu**, juga **pertanian tepat** atau **pertanian persis** (bahasa Inggeris: *precision agriculture*), merupakan konsep pertanian moden yang membolehkan petani mengawal aktiviti-aktiviti berkaitan seperti pembajaan, pengairan, makhluk perosak dan sebagainya melalui penggunaan teknologi. Dengan kata lain istilah pertanian tepat adalah melakukan dengan betul, pada tempat yang betul, dengan kaedah yang betul, dan pada masa yang betul.

Pertanian tepat termasuk kaedah pengurusan pertanian atau penternakan baru yang disepadukan dengan teknologi maklumat merangkumi beberapa faktor asas termasuk sistem maklumat geografi/tanah, pembajaan/makanan haiwan, imunisasi/racun perosak, sistem hasil dan sebagainya demi untuk meningkatkan produktiviti dan kecekapan, sekali gus memberikan pulangan yang lumayan.

Pertanian tepat memerlukan teknologi baru seperti GPS, alat pengesan, satelit dan sistem teknologi maklumat yang dapat membantu petani memahami dan menilai keadaan seperti:

* masa yang baik untuk menanam benih
* jumlah baja yang betul
* meramal jumlah tuaian hasil tanaman secara tepat.

Penggunaan pertanian tepat di Malaysia
--------------------------------------

Di Malaysia, penggunaan teknologi untuk pertanian tepat masih baru. Walaupun masih baru, usaha untuk ke arah pertanian tepat sedang dimajukan melalui agensi kerajaan seperti Mimos Berhad melalui sensor tanpa wayar MEMS. Sensor ini boleh membantu petani mengukur kadar kelembapan, kehangatan, tahap keasidan atau kealkalian dan takat suhu tanah. Ia juga boleh juga memberitahu tahap kesuburan tanah termasuklah mengukur kadar nitrat, fosfat dan kalium di dalam tanah itu.

Nota kaki
---------

1. ↑  
"Precision Farming : Image of the Day". earthobservatory.nasa.gov. Dicapai pada 2009-10-12.
2. ↑  Husain Jahit, Pertanian bioteknologi mampu beri hasil lumayan, Berita Harian, 25 Mei 2005
3. ↑  Husain Jahit, Sensor bantu petani, Harian Metro, 14 Mei 2008 dicapai pada 14 Mei 2008.
Tropika merupakan kawasan sekitar Khatulistiwa di Bumi, dibatasi oleh Garisan Sartan (kira-kira 23.5° U) di hemisfera utara dan Garisan Jadi (23.5° S) di hemisfera selatan. Sementara menanam makanan bagi penggunaan tempatan merupakan tumpuan **pertanian tropika**, tanaman kontan juga banyak ditanam.

Ekosistem tropika merangkumi tropika lembap (seperti hutan hujan), tropika gersang (seperti padang pasir) dan zon monsun.

Tanaman hortikultur tropika biasa
---------------------------------

Antara buah-buahan tropika
Salad buah tropika
* Betik
* Getah
* Kelapa
* Nenas
* Pisang
* Pokok palma (khususnya kelapa sawit)

Terdapat usaha mengkomersil dan meningkatkan pengeluaran buah-buahan tropika lain seperti rambutan, manggis, jambu batu, durian, durian belanda serta longan.

Tanaman pertanian tropika biasa
-------------------------------

* Ubi kayu
* Jagung
* Padi
* Betari
* Barli
* Ubi keledek
* Keladi
* Sekoi
* Milet
* Kacang duduk
* Tembakau
* Tebu
* Kacang buncis
* Kacang kuda
* Teh
* Kopi
* Koko (coklat)

Lihat juga
----------

* Hortikultur tropika

Rujukan
-------

1. ↑  "Produk Pertanian Tropika Tempatan Sedang Giat Dikomersialkan". *BERNAMA*. 18 Ogos 2009. Dicapai pada 10 Februari 2014.
**Fizik matematik** ialah satu disiplin saintifik yang membangunkan kaedah matematik untuk aplikasi ke dalam masalah-masalah fizik. Tiada kesepakatan sebenar tentang bidang apa yang menjadi sebahagian dari fizik matematik. Definisi tipikal diberikan oleh Jurnal Fizik Matematik ialah: "Aplikasi matematik ke dalam masalah-masalah fizik dan pembangunan kaedah matematik yang sesuai untuk aplikasi tersebut serta formulasi teori-teori fizikal."

Definisi ini bagaimanapun tidak merangkumi situasi di mana keputusan-keputusan dari fizik digunakan pula ke dalam fakta-fakta matematik abstrak untuk membuktikan yang di dalamnya sendiri tidak berkaitan dengan fizik. Sejak dua puluh tahun lalu, fenomena ini menjadi semakin penting disebabkan perkembangan dalam kajian teori rentetan, yang meliputi kajian bidang-bidang baru dalam matematik. Eric Zaslow mencanangkan istilah "fizimatik" (bahasa Inggeris: *physmatics*code: en is deprecated ) untuk menerangkan perkembangan ini , walaupun ia mungkin hanya dilihat sebagai sebahagian dari fizik matematik juga.

Antara bidang kajian utama dalam fizik matematik ialah: analisis fungsi, fizik kuantum, geometri, kerelatifan am, kombinatorik, teori kebarangkalian dan fizik statistik. Dalam perkembangan terbaru, berlaku pertembungan di antara teori rentetan dengan cabang-cabang utama matematik seperti geometri Algebra, topologi dan geometri kompleks.

Rujukan
-------

1. ↑  Definisi di *Jurnal Matematik Fizik*. Diarkibkan 2006-10-03 di Wayback Machine
2. ↑   E. Zaslow, Physmatics

Pautan luar
-----------

* (Inggeris) Communications in Mathematical Physics
* (Inggeris) Journal of Mathematical Physics
* (Inggeris) Mathematical Physics Electronic Journal
* (Inggeris) International Association of Mathematical Physics
* (Inggeris) Erwin Schrödinger International Institute for Mathematical Physics
* (Inggeris) *Linear Mathematical Physics Equations: Exact Solutions* - from EqWorld
* (Inggeris) *Mathematical Physics Equations: Index* - from EqWorld
* (Inggeris) *Nonlinear Mathematical Physics Equations: Exact Solutions* - from EqWorld
* (Inggeris) *Nonlinear Mathematical Physics Equations: Methods* - from EqWorld

| * l
* b
* s
Bidang utama matematik |
| --- |
| Bidang | 
Aritmetik **·** 
Algebra (Asas – Linear – Abstrak) **·** 
Geometri (Diskret – Algebra – Pembezaan) **·** 
Kalkulus **·** 
Analisis **·** 
Teori set **·** 
Logik **·** 
Teori kategori **·** 
Teori nombor **·** 
Kombinatorik **·** 
Teori graf **·** 
Topologi **·** 
Teori Lie **·** 
Persamaan pembezaan **·** 
Sistem dinamik **·** 
Fizik matematik **·** 
Analisis berangka **·** 
Pengiraan **·** 
Teori maklumat **·** 
Kebarangkalian **·** 
Statistik **·** 
Pengoptimuman **·** 
Teori kawalan **·** 
Teori permainan
 |
| Pembahagian utama | 
Matematik tulen **·** 
Matematik gunaan **·** 
Matematik diskret **·** 
Matematik pengiraan
 |
| **Kategori**  · Portal Matematik  · Senarai |
**Mengenai audio iniMaharashtra (bantuan·maklumat)** (bahasa Marathi: महाराष्ट्र *mahārāṣṭra*, IPA: [məharaːʂʈrə], terjemahan: *Negara Besar*) ialah negeri ketiga besar di India dari segi keluasan dan kedua teramai bilangan penduduknya selepas Uttar Pradesh. Maharashtra bersempadan dengan negeri-negeri Gujarat, Madhya Pradesh, Chhattisgarh, Andhra Pradesh, Karnataka, Goa dan wilayah Kesatuan Dadra dan Nagar Haveli. Laut Arab merupakan pantai barat negeri ini. Mumbai, bandaraya yang paling ramai penduduk di India, ialah ibu negeri Maharashtra. Mumbai ialah sebuah bandaraya kosmopolitan, dan berperanan sebagai pusat kewangan dan hiburan negara.

Nama Maharashtra pertama kali muncul dalam sebuah catatan abad ke-7 oleh sebuah pengembara China, Hiuen-Tsang. 

Pada tahun 90 M, Vedishri, anakanda kepada raja Satavahana, Satakarni, "Raja Dakshinapatha, pemilik cakera Kedaulatan yang tidak berhenti", menjadikan Junnar, 30 batu di utara Pune, sebagai ibu negara baginda. pada awal abad ke-14 the orang Yadav Devgiri digulingkan oleh kuasa Muslim dari utara. Sejak itu, rantau ini ditadbir oleh beberapa kerajaan yang bergelar Kesultanan Deccan.

Pada abad ke-17, orang Maratha di bawah pimpinan Shivaji Raje Bhosale bangkit menentang penceroboh Mughal. Setelah perjuangan sepanjang hayat menentang Mughal dan kuasa-kuasa Islam yang lain beliau menubuhkan sebuah negeri merdeka dengan pentadbiran yang cekap dan bala tentera yang gagah. Pada tahun 1680, sewaktu kematian Shivaji, hampir seluruh wilayah Deccan tertakluk dalam kerajaan beliau. Maka itu, beliau dianggap sebagai bapa negeri Maratha.

Setelah India mencapai kemerdekaan, pada tahun 1960 sebuah negeri Maharashtra yang berasingan dibentuk daripada presidensi Bombay dan wilayah-wilayah Tengah. Bahasa utama negeri ini ialah bahasa Marathi.

Rujukan
-------

1. ↑  ""Maharashtra", Government of India, Ministry of Home Affairs, National Informatics Center. (NIC)" (PDF). Diarkibkan daripada yang asal (PDF) pada 2008-02-26. Dicapai pada 2007-05-01.
2. ↑  Satu catatan di Naneghat menyifatkan Vedishri sebagai seorang raja yang amat berani dan juga pemerintah Dakshinapatha (Deccan). Mirashi, *Studies in Indology,* vol. I, p. 76 f.]
3. ↑

Pautan luar
-----------

* Laman web rasmi Kerajaan Maharashtra
* |  |  |
| --- | --- |
|  | Wikikembara memiliki panduan pelancongan bagi ***Maharashtra***. |


| * l
* b
* s
Negeri dan wilayah di India |
| --- |
| Negeri | Andhra Pradesh · Arunachal Pradesh · Assam · Bengal Barat · Bihar · Chhattisgarh · Goa · Gujarat · Haryana · Himachal Pradesh · Jammu dan Kashmir · Jharkhand · Karnataka · Kerala · Madhya Pradesh · Maharashtra · Manipur · Meghalaya · Mizoram · Nagaland · Orissa · Punjab · Rajasthan · Sikkim · Tamil Nadu · Tripura · Uttar Pradesh · Uttarakhand | Bendera India |
| Wilayah kesatuan | Kepulauan Andaman dan Nicobar · Chandigarh · Dadra dan Nagar Haveli · Wilayah Ibu Negara Delhi · Daman dan Diu · Lakshadweep · Puducherry |
Desa liuk bulu merupakan salah satu Desa yang kecil yang terletak di Kecamatan Sembakung ATULAI,Kabupaten Nunukan,Kalimantan Utara dimana Desa tersebut yang di duduki oleh ras Suku Dayak Agabag dimana suku tersebut rata2 Petani dan Nelayan dan hampir rata petani petani tersebut berkebun. Kelapa Sawit di samping itu juga penghasilan sampingan ada sebagai Nelayan,pencari Kayu Gaharu.demikian suntingan saya Dominikus untuk selanjutnya akan saya kumpulkan

**Liuk Bulu** merupakan sebuah desa di kecamatan Sembakung,Kabupaten Nunukan, [[Kalimantan Utara, Indonesia.

| * l
* b
* s
Kecamatan Sembakung, Kabupaten Nunukan, Kalimantan Timur |
| --- |
| Desa | Atap · Binanun · Butas Bagu · Katul · Labuk · Liuk Bulu · Lubakan · Lubok Buat · Mambulu · Manuk Bungkul · Pagaluyon · Pagar · Plaju · Pulau Keras · Sabuluan · Saduman · Tagul · Tepian · Tujung · Tulang |

|  |  |
| --- | --- |
| Ikon tunas | Rencana kelurahan atau desa di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Little Women*** merupakan sebuah novel yang ditulis oleh novelis Amerika, Louisa May Alcott (1832–1888).

Pada asalnya diterbitkan dalam dua buah jilid pada 1868 dan 1869, Alcott menulis buku itu selama beberapa bulan atas permintaan penerbitnya.   Kisah ini mengenai kehidupan empat beradik Mac— *Meg, Jo, Beth, dan Amy—* dan memperincikan laluan mereka dari zaman kanak-kanak ke zaman wanita. Ia berdasarkan kehidupan pengarang dan tiga saudara perempuannya,   :202ia diklasifikasikan sebagai novel autobiografi atau separa autobiografi.   :12

*Little Women* ialah kejayaan komersial dan kritikal serta-merta, dengan pembaca tidak sabar-sabar untuk mengetahui lebih lanjut tentang watak-watak tersebut. Alcott segera menyiapkan jilid kedua (berjudul *Good Wives* di United Kingdom, walaupun nama itu berasal dari penerbit dan bukan Alcott). Ia juga disambut dengan kejayaan. Kedua-dua jilid itu dikeluarkan pada tahun 1880 sebagai novel tunggal bertajuk *Little Women*. Alcott kemudiannya menulis dua sekuel kepada karya popularnya, kedua-duanya turut menampilkan adik-beradik Mac: *Little Men* (1871) dan *Jo's Boys* (1886).

Buku ini telah diterjemahkan ke dalam pelbagai bahasa, dan sering disesuaikan untuk pentas dan skrin.

Rujukan
-------

1. ↑  Longest, David (1998). *Little Women of Orchard House: A Full-length Play*. Dramatic Publishing. m/s. 115. ISBN 0-87129-857-0.
2. ↑  *Sparknotes: literature*. Spark Educational Publishing. 2004. m/s. 465. ISBN 1-4114-0026-7.
3. ↑  Alberghene, Janice (1999). "Autobiography and the Boundaries of Interpretation on Reading Little Women and the Living is Easy". *Little Women and the Feminist Imagination: Criticism, Controversy, Personal Essays*. Psychology Press. m/s. 355. ISBN 0-8153-2049-3.
4. ↑  Cheever, Susan (2011). *Louisa May Alcott: A Personal Biography*. Simon and Schuster. ISBN 978-1-4165-6992-3.
5. ↑  Cullen Sizer, Lyde (2000). *The Political Work of Northern Women Writers and the Civil War, 1850–1872*. Univ of North Carolina Press. m/s. 45. ISBN 0-8078-6098-0.
6. ↑  Reisen, Harriet (2010). *Louisa May Alcott: The Woman Behind* Little Women. Macmillan. ISBN 978-0-312-65887-8.

Pautan luar
-----------
**Fizik molekul** ialah kajian tentang sifat-sifat fizikal molekul dan ikatan-ikatan kimia antara atom yang mengikat atom-atom menjadi molekul. Teknik uji kaji yang paling penting dalam fizik molekul ialah pelbagai jenis spektroskopi. Bidang ini amat berkait dengan fizik atom dan amat bertindih dengan kimia teori, kimia fizik, dan fizik kimia.

Selain daripada keadaan-keadaan pengujaan elektron yang diketahui daripada atom-atom, molekul-molekul berupaya memutar dan bergetar. Putaran-putaran dan getaran-getaran molekul dikuantumkan, dan terdapatnya aras-aras tenaga yang berasingan. Perbezaan tenaga yang terkecil wujud antara keadaan-keadaan putaran. Oleh itu, spektrum pusaran yang tulen adalah di kawasan inframerah (lebih kurang 30 - 150 µm panjang gelombang) yang hujung sekali dalam spektrum elektromagnet. Spektrum getaran adalah di kawasan inframerah (lebih kurang 1 - 5 µm), manakala kebanyakan spektrum yang dihasilkan oleh peralihan atom adalah dalam kawasan nampak dan ultraunggu. Melalui pengukuran sifat spektrum putaran dan getaran molekul, jarak antara nukleus boleh dihitung.

Salah satu aspek penting dalam fizik molekul adalah bahawa teori orbital atom dalam bidang fizik atom berkembang menjadi teori orbital molekul.

Lihat juga
----------

* iconPortal Fizik
**Feliformia** (juga **Feloidea**) ialah nama bagi satu suborder dalam order Carnivora yang terdiri daripada karnivoran "kekucingan", termasuk kucing (besar dan kecil), dubuk, cerpelai, musang, dan takson-takson berkaitan. Feliformia berlawanan dengan suborder lagi satu dalam Carnivora, iaitu Caniformia (karnivoran "keanjingan").

Pemisahan Carnivora kepada kelompok-kelompok luas feliform dan *caniform* diterima secara meluas, seperti pentakrifan Feliformia dan Caniformia sebagai suborder (kadang-kadang superkeluarga). Pengelasan feliform sebagai sebahagian daripada suborder Feliformia atau di bawah kelompok terpisah terus mengalami evolusi.

Pengelasan sistematik yang menguruskan hanya takson ekstan menyertakan semua feliform ke dalam suborder Feliformia, walaupun variasi wujud dalam pentakrifan dan pengelompokan keluarga dan genus. Filogeni molekul mencadangkan bahawa semua Feliformia ekstan adalah monofiletik.

Keluarga-keluarga ektan seperti yang tercermin dalam carta takson di sebelah kanan dan perbincangan dalam rencana ini mencerminkan pandangan paling terkini dan tersokong dengan baik (sewaktu penulisan rencana).

Pengelasan sistematik yang menguruskan kedua-dua takson ekstan dan pupus lebih berbeza-beza dengan meluas. Sesetengah memisahkan feliform (ekstan dan pupus) seperti berikut: Aeluroidea (superkeluarga) dan Feliformia (suborder). Yang lain pula menyertakan semua feliform (ekstan, pupus, dan "leluhur mungkin") ke dalam suborder Feliformia. Kajian-kajian baru-baru ini mencadangkan bahawa penyertaan "leluhur mungkin" ke dalam Feliformia (atau juga Carnivora) mungkin palsu. Keluarga-keluarga yang pupus (†) seperti yang tercermin dalam carta takson merupakan yang paling kurang bermasalah dari segi hubungan dengan feliform ekstan (yang paling bermasalah merupakan Nimravidae).

Rujukan
-------

1. ↑  Taxonomic references - extant species (1): Supporting descriptive information and pictures: Diversity Web (online) – Feliformia
2. ↑  Taxonomic references - extant species (2): Integrated Taxonomic Information System (ITIS)
3. ↑  Eizirik, E. W.J. Murphy, K.P. Koepfli, W.E. Johnson, J.W. Dragoo, R.K.Wayne, en S.J. O’Brien, 2010. Pattern and timing of the diversification of the mammalian order Carnivora inferred from multiple nuclear gene sequences. Molecular Phylogenetics and Evolution 56: 49–63. doi:10.1016/j.ympev.2010.01.033
4. 1 2  Fossil record data (with taxonomic references) extant and extinct species: The Paleaobiology Database
5. 1 2  Supporting taxonomic references extant and extinct species: Systema Naturae 2000 / Classification - Suborder Feliformia
6. ↑  Gina D. Wesley-Hunt dan John J. Flynn 2005: Phylogeny of The Carnivora
*Ponniyin Selvan: Bahagian 2* adalah filem Tamil yang akan datang yang dijadualkan akan ditayangkan pada 28 April 2023. Filem ini diarahkan oleh Mani Ratnam dan akan menampilkan Vikram, Karthi, Jayam Ravi, dan Aishwarya Rai Bacchan sebagai watak utama. Pelakon popular lain yang turut terlibat dalam Ponniyin Selvan: Bahagian 2 adalah Trisha Krishnan, Prabhu, Sarath Kumar, Vikram Prabhu, dan Aishwarya Lekshm. 

Ia merupakan bahagian kedua dari franse Ponniyin Selvan di dunia filem, sebagai sambungan kepada Ponniyin Selvan: I dan berfungsi sebagai sekuel.

Plot
----

Filem "PONNIYIN SELVAN 2" juga dikenali sebagai PS-2 berlatarkan Thanjavur pada abad ke-10, dengan kaisar dinasti Chola, Chozhar dan puteranya Aditha Karikalan (Chiyaan Vikram) serta Arulmozhi Varman/Ponniyin Selvan (Jayam Ravi) ingin mengembangkan kerajaan mereka. Untuk melakukan itu, mereka menaklukkan Kanchi dan Lanka. Setelah itu, berlaku serangkaian peperangan dan konspirasi -- yang ditandai oleh permainan kuasa. Ini berakhir dengan munculnya seorang wanita misterius -- Mandakini (diperankan oleh Aishwarya Rai Bachchan dalam peranan berganda) -- dengan keterikatannya pada cerita tetap menjadi misteri yang hanya akan diungkapkan dalam penghujung cerita Ponniyin Selvan.

Rujukan
-------

1. ↑  "Jeyamohan had penned the dialogues for Vikram and Karthi Starrer *Ponniyin Selvan*". *Sify*. 28 December 2019. Diarkibkan daripada yang asal pada 1 December 2020. Dicapai pada 28 December 2019.
2. ↑
**Pongki Tri Barata** (lahir di Pontianak, Kalimantan Barat, 16 November 1977; umur 45 tahun) merupakan seorang bekas vokalis kumpulan muzik Jikustik. Selepas Pongki meninggalkan Jikustik. **Pongki Barata** merupakan seorang pelakon, pemuzik, penulis lagu, dan penyanyi Indonesia. Beliau terkenal sebagai salah seorang kakitangan dalam kumpulan muzik Indonesia, *The Dance Company* bersama Aryo Wahab, Ibrahim Imran dan Nugie. Sebelum kerjayanya dengan *The Dance Company* sebagai pemain bass.

Kerjaya
-------

Bersama Jikustik, Pongki telah mengeluarkan 8 album sehingga 2006. Selain mencipta lagu untuk kumpulannya, Pongki turut mencipta lagu untuk penyanyi lain, seperti untuk album terbaru Puput Melati, lagu Menangis Semalam dalam album Audy, 18, dan lagu untuk album *Prasasti Seni* milik Siti Nurhaliza. Pongki turut menulis lagu untuk Edwin Manansang yang kemudiannya diliput oleh Iwan Fals bertajuk Aku Bukan Pilihan. Karya utama beliau yang lain ialah menulis lagu untuk Chrisye (allahyarham) bertajuk Seperti Yang Kau Minta, dan Anang Hermansyah bertajuk (Aku Lelakimu). Lagu (Aku Lelakimu) turut diminati artis baru, graduan Indonesian Idol (musim kelapan) iaitu Virzha.

Pada Ogos 2014, Pongki Barata mengeluarkan album ke-2 tetapi himpunan. Album tersebut bertajuk Pongki Barata Meets The Stars. Pada album ini, akan ada kerjasama dengan Blink, Kotak, Tulus, Mike Mohede, dan lain-lain. Dirancang album ini akan memuatkan 14 lagu pilihan dengan 2 single baharu "Ada Kamu Disini" & lagu lama Siti Nurhaliza "Seindah Biasa" yang dibawakan oleh Blink. Album ini dengan kerjasama Music Factory Indonesia & album ini hanya dijual di restoran KFC seluruh Indonesia.

Pada 13 Ogos 2014, album Pongki Barata Meets The Stars telah hadir serentak di kedai KFC seluruh Indonesia.

Diskografi
----------

Bersama Jikustik
* *Seribu Tahun* (2000)
* *Perjalanan Panjang* (2002)
* *Sepanjang Musim* (2003)
* *Pagi* (2003)
* *Kumpulan Terbaik Jikustik* (2005)
* *Siang* (2006)
* *Malam* (2008)
* *Rekam/Kenang* (2023)

Bersama The Dance Company
* *The Dance Company* (2009)
* *Happy Together* (2013)

### Album solo

* *Sunrise* (2011)
* *Rahasia* (2016)
* *Season* (2020)

### Album projek

* *Pongki Barata Meets The Stars* (2014)

Filemografi
-----------

* *Romantini* (2013)
* *Nada untuk Asa* (2015)
* *Anak Kos Dodol* (2015)

Anugerah dan pencalonan
-----------------------

| Tahun | Anugerah | Kategori | Karya tercalon | Keputusan |
| --- | --- | --- | --- | --- |
| 2015 | Piala Maya | Lagu Tema Terpilih | "Seluas Itu" (OST. Nada untuk Asa) | Tercalon |
|

Rujukan
-------

1. ↑  Artist Info, Pongki (Jikustik), dicapai pada 6 Oktober 2007
2. ↑  Siti Nurhaliza Gaet Pongky 'Jikustik' untuk Album Barunya, dicapai pada 6 Oktober 2007

Pautan luar
-----------

* Pongki Barata di Instagram

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |


|  |  |
| --- | --- |
| Ikon tunas | Rencana biografi berkaitan orang Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Peta Tanah Besar Portugal
**Portugal Benua** atau **Tanah Besar Portugal** (Portugis: *Portugal Continental*code: pt is deprecated ) ialah gelaran untuk wilayah tanah besar Portugal yang terletak di Semenanjung Iberia di Eropah. Gelaran ini kekadang digunakan untuk membezakan wilayah benua Portugal (juga dikenali sebagai Si Benua - *O Continente*) daripada wilayah kepulauan Portugal. 

Wilayah kepulauan Portugal terdiri daripada semenanjung Madeira dan semenanjung Azores di Lautan Atlantik. Ia juga merupakan bahagian NUTS I (lihat bahagian pentadbiran Portugal: NUTS untuk perincian). Sedangkan di Portugal moden, perbezaan antara wilayah benua dan wilayah keseluruhannya tidak ketara (daripada segi keluasan), ia amat penting semasa Empayar Portugis ketika istilah ini digunakan. Semenanjung Madeira dan semenanjung Azores juga umumnya dirujuk sebagai Si Kawasan Autonomi (*As Regiões Autónomas*), Portugal Kepulauan (*Portugal Insular*) atau secara mudah, Si Kepulauan (*As Ilhas*).

Tanah besar Portugal meliputi 89,015 km² atau 96.6% daripada seluruh wilayah negara sebanyak 92,145 km². Jumlah penduduknya 9,833,408 orang atau 95.3% daripada seluruh jumlah penduduk Portugal sebanyak 10,318,084.

Lihat juga
----------

* Portugal
	+ Metropol
	+ Kawasan Portugal
	+ Kawasan autonomi Portugal
		- Azores
		- Madeira
	+ Zon Ekonomi Eksklusif Portugal
Mikrograf menunjukkan jangkitan oportunistik akibat imunosupresi - sel yang besar (biru) di bawah pusat-kiri dijangkiti polomavirus. Spesimen sitologi urin.
**Imunosupresi** ialah pengurangan pengaktifan atau keberkesanan sistem imun. Sesetengah bahagian sistem imun itu sendiri mempunyai kesan imunosupresif pada bahagian lain sistem imun, dan imunosupresi boleh berlaku sebagai tindak balas yang merugikan terhadap rawatan keadaan lain.

Pada amnya, imunosupresi yang dilakukan secara sengaja dilakukan untuk mencegah tubuh daripada menolak pemindahan organ. Di samping itu, ia digunakan untuk mengubati penyakit penyembuhan serangga selepas pemindahan tulang sumsum, atau untuk rawatan penyakit auto-imun seperti lupus eritematosus sistemik, artritis reumatoid, sindrom Sjögren, atau penyakit Crohn. Ini biasanya dilakukan menggunakan ubat-ubatan, tetapi mungkin melibatkan pembedahan (splenektomi), plasmaferesis, atau radiasi. Seseorang yang mengalami imunosupresi, atau sistem kekebalannya lemah kerana beberapa sebab lain (kemoterapi atau HIV), dikatakan imunokompromi.

Rujukan
-------

1. ↑  "Immunodeficiency disorders: MedlinePlus Medical Encyclopedia". *medlineplus.gov* (dalam bahasa Inggeris). Dicapai pada 2017-05-06.
2. ↑  "NCI Dictionary of Cancer Terms". *National Cancer Institute* (dalam bahasa Inggeris). Dicapai pada 2017-05-06.
3. ↑  "Immunosuppression: Overview, History, Drugs". 2017-01-06. Cite journal requires `|journal=` (bantuan)

Bacaan lanjut
-------------

* Boraschi, Diana; Penton-Rol, Giselle (2016-01-25). *Immune Rebalancing: The Future of Immunosuppression* (dalam bahasa Inggeris). Academic Press. ISBN 9780128033364.Retrieved 6 May 2017.
* Thomson, A. W. (2001). *Therapeutic Immunosuppression* (dalam bahasa Inggeris). Springer Science & Business Media. ISBN 9789401007658. Dicapai pada 6 May 2017.

Pautan luar
-----------

* PubMed
Pengimbas atas meja
**Pengimbas imej** (*image scanner*) merupakan peranti yang menukarkan semua teks, lukisan, gambar, objek dan lain-lain ke bentuk digital. Teknologi sistem pengimejan telah mencetuskan industri imej dokumen elektronik (*electronic document imaging*) dengan menggabungkan penggunaan pengimbas, kamera digital dan lain-lain

Teknologi imbasan
-----------------

Pengimbas menggunakan dua jenis teknologi optik iaitu sama ada *Charge-Coupled Device* (CCD) atau *Contact-Image Sensor* (CIS). CCD adalah teknologi lama yang digunakan oleh pengimbas dan ia menyerupai teknologi mesin fotokopi manakala CIS adalah teknologi baru yang menggunakan penderia sebagai perantara tangkapan imej. 

Namun begitu teknologi CIS tidak mampu menghasilkan gambar yang baik walaupun ia mampu menghasilkan pengimbas yang nipis dan ringan. Manakala teknologi CCD pula membolehkan gambar diimbas dengan baik dan cantik walaupun ia berat dan agak sensitif kepada gegaran. Dari segi harga pula CIS adalah mahal berbanding dengan CCD. 

Kini pengimbas juga mengadakan sejenis ciri mudah dalam penggunaannya iaitu imbasan sesentuh (*one-touch scanning)*. Dengan ciri ini ia memberikan kemudahan sebuah mesin fotokopi kepada pengimbas dan pengguna hanya perlu meletakkan dokumen pada pengimbas kemudian tekan butang pada pengimbas, seterusnya pengimbas akan menghantar data kepada PC.

|  |  |
| --- | --- |
|  | Cari ***pengimbas*** dalam Wikikamus bahasa Melayu, kamus bebas. |

Pautan luar
-----------

* (Melayu) Pengimbas : glosari it SMTT

* iconPortal Sains komputer

| * l
* b
* s
Perkakasan komputer |
| --- |
| **Komputer** |
| Papan induk | Unit pemprosesan pusat (CPU) • Ingatan capaian rawak (RAM) • Ingatan baca sahaja (ROM) • BIOS • PCI • PCI Express • USB • HyperTransport • CSI • AGP • ISA • EISA • VLB • Papan induk |
| Pengawal storan | IDE • SATA • RAID • SCSI • CD-ROM • CD-RW • DVD-ROM • DVD-R • DVD-RAM • DVD-RW • Perakam DVD • BD-ROM • Perakam BD |
| Pengawal video/bunyi | Kad video • Kad grafik • Kad bunyi |
| Pengawal bas | Port selari • Port bersiri • USB • FireWire |
| Pengawal lain | Pendinginan komputer |
| Media | CD • DVD • BD • Cakera liut • Cakera keras • HD DVD • Pemacu kilat USB • Kad ingatan • Pemacu Zip • Pemacu pita • Ingatan kilat |
| Rangkaian | Modem • Kad antara muka rangkaian • Bilik pelayan • Ladang pelayan |
| Peranti masukan | Papan kekunci • Tetikus • Bebola jejak • Kayu ria • Pengimbas |
| Peranti keluaran | Monitor • Pencetak |
| Perkakasan lain | Kipas • Bekalan kuasa • Kad penala TV • UPS |
***Lonicera*** ialah genus pokok renek atau menjalar yang melengkung dalam keluarga Caprifoliaceae yang tumbuh asli di latitud-latitud utara Amerika Utara dan Eurasia. Kira-kira 180 spesies genus ini telah dikenal pasti di kedua-dua benua tersebut. Spesies-spesies yang terkenal termasuk *Lonicera periclymenum*, *Lonicera japonica* dan *Lonicera sempervirens*.

Taksonomi
---------

Nama genus ini datang daripada Adam Lonicer, seorang ahli botani Zaman Pembaharuan.

Botani
------

Kebanyakan spesies genus *Lonicera* merupakan tumbuhan memanjat berkembar yang tahan lasak, ada beberapa spesies yang tumbuh renek. Ada spesies yang hanya boleh tumbuh di luar rumah di zon subtropika. Helai-helai daunnya berbentuk bujur ringkas 1–10 sentimeter dan disusun bertentangan; banyak spesies berdaun luruh tetapi ada beberapa yang berdaun malar hijau.

Kuntum bunganya setangkup dua hala yang muncul berpasangan. Bunga-bunga ini berbau harum serta menghasilkan madu yang manis dan boleh dimakan.

Buahnya jenis beri sfera atau bujur berwarna merah, biru atau hitam mengandungi beberapa biji benih; buah ini sedikit beracun dalam kebanyakan spesies.

Rujukan
-------

1. ↑  "*Lonicera* L." *Plants of the World Online*. Board of Trustees of the Royal Botanic Gardens, Kew. 2022. Dicapai pada 9 Oktober 2022.
2. 1 2 3 4  "*Lonicera japonica* (Japanese honeysuckle)". *Invasive Species Compendium*. CABI. 29 November 2018. Dicapai pada 9 Oktober 2022.
Gelembung Tempatan (mengandungi Matahari dan Beta Canis Majoris) dan Gelembung Tempatan (mengandungi Antares)
**Gelembung Tempatan** ialah kawasan medium antara najam (MAN) Lengan Orion Bima Sakti. Ia sekurang-kurangnya 300 tahun cahaya lebar dan mempunyai ketumpatan hidrogen neutral satu persepuluh daripada min 0.5 atom per cm3 untuk MAN dalam Bima Sakti. Gas berbaur yang panas dalam Gelembung Tempatan memancarkan sinar X. Yang paling pelik ialah, gas panas Gelembung Tempatan adalah kesan dari letupan supernova yang berlaku dua hingga empat juta tahun. Calon yang paling mungkin bagi peninggalan supernova ini adalah "Geminga" ("Punca sinaran gamma Gemini"), satu pulsar dalam buruj Gemini.

Sistem Suria telah melalui Gelembung Tempatan buat lima hingga sepuluh juta tahun. Kedudukan terkininya berada dalam Awan Antara Najam Tempatan, satu kawasan kecil yang mempunyai bahan yang lebih padat dalam Gelembung. Awan itu terbentuk di tempat bertembungnya Gelembung Tempatan dan Gelembung Gegelung I. Gas dalam Awan Antara Najam Tempatan mempunyai ketumpatan menghampiri 0.1 atom per sentimeter padu.

Gelembung Tempatan bukanlah sfera, tetapi a lebih sempit di bahagian satah galaksi, menjadi seperti bentuk telur atau lonjong, dan mungkin melebar di atas dan di bawah satah galaksi, lalu menjadi bentuk jam pasir.

Gelembung Tempatan bersempadan dengan gelembung lain yang kurang ketumpatan awannya, termasuklah, **Gelembung Gegelung I**. Gelembung Gegelung I terbentuk oleh supernova dan angin najam dalam Gabungan Scorpius-Centaurus, lebih kurang 500 tahun cahaya daripada Matahari. Gelembung lain yang bersempadan dengan GElembung tempatan ialah **Gelembung Gegelung II** dan **Gelembung Gegelung III**. 

Gelembung Loop I mengandungi bintang Antares (juga Alpha Scorpii) yang ditunjukkan dalam rajah di sebelah kanan.

Lihat juga
----------

* Lingkaran Gould
* Lengan Orion
* Lengan Perseus
* Gelembung besar
* Senarai bintang terdekat

Nota
----

1. 1 2  Local Chimney and Superbubbles, Solstation.com

Rujukan
-------

* Near-Earth Supernovas Diarkibkan 2010-03-13 di Wayback Machine, NASA
* A Breeze from the Stars Diarkibkan 2010-02-20 di Wayback Machine, NASA
* Anderson, Mark. "Don't stop till you get to the Fluff", *New Scientist* Issue 2585, 6 Jan, 2007, pp. 26-30. doi:10.1016/S0262-4079(07)60043-8

| * l
* b
* s
Lokasi Bumi di angkasa lepas |
| --- |
| Bumi → Sistem Suria → Awan Antara Najam Tempatan → Gelembung Tempatan → Lengan Orion → Bima Sakti → Kumpulan Tempatan → Gugusan Besar Virgo → Alam Semesta Boleh Cerap → Alam Semesta |
| Setiap arah panah dibaca sebagai "bahagian daripada". |
**Gereja Reformed** (bahasa belanda: *Gereformeerd* atau *Hervormd*) ialah sebuah kumpulan denominasi Kristian Protestan yang berdasarkan pada teologi Calvinisme, yang bermula oleh Reformasi Swiss pimpinan Huldrych Zwingli dan kemudian merebak di Eropah barat. Pada tahun 1999 sebuah selidik mengira terdapat 746 denominasi Hervormd di seluruh dunia. 

Salah satu denominasi Gereja Reformed ialah Baptis Hervormd, yang menganut pengakuan iman Reformed dan mempunyai pandangan gereja Baptis mengenai sakramen tersebut. 

Gereja Reformed mempunyai motto *ecclesia reformata semper reformanda secundum verbum Dei* atau "gereja yang telah tereformasi perlu terus bereformasi sesuai dengan firman Tuhan" yang bermaksud bahawa kedudukan orang Kristian terhadap isu-isu kontemporari tidak sepatutnya terkristalisasi pada ajaran yang dibuat pada masa yang lampau.

Lihat pula
----------

* Yohanes Calvin
* Reformasi Protestan
* Gereja Presbiterian

Pautan luar
-----------

* Alliance of Confessing Evangelicals
* Reformed.net - world list of reformed churches.
* Gereja-gereja Reformed di Indonesia
* Swiss reformed church
* English-speaking reformed church in Lausanne Switzerland
* Start.URClearning.org A portal to hundreds of sermon, lecture, discussion, and curriculum files by clergy in the United Reformed Churches in North America
* Leben, a journal of Reformed Life
* STTR Wamena Papua Diarkibkan 2016-01-10 di Wayback Machine
* Reformed and Puritan Resources Diarkibkan 2012-05-19 di Wayback Machine
Bagi nama kereta api KTM Antarabandar, lihat Ekspres Rakyat.

**"Ekspres Rakyat"** ialah lagu yang dirakamkan dan dipersembahkan oleh kumpulan pop Singapura, Kembara, dikeluarkan pada 1982 sebagai single kedua dari album pertama mereka yang menggunakan nama kumpulan ini sebagai tajuk album. Ia ditulis dan digubah oleh M. Nasir dan S. Amin Shahab. Lagu ini mendapat anugerah khas di Pesta Lagu-lagu Pop Asean yang berlangsung di Bangkok, Thailand.

Penulisan
---------

Berdurasi selama 4 minit dan 35 saat, "Ekspres Rakyat" ialah lagu hasil nukilan sepenuhnya oleh M. Nasir dan S. Amin Shahab.

Kritikan
--------

Menurut Faisal Khan Suratee dalam satu surat yang dikirim kepada *Berita Harian Singapura* untuk Perbadanan Penyiaran Singapura (SBC) bertarikh 27 Mac 1982, "Ekspres Rakyat" ialah sebuah lagu yang "ternyata berbau komersil". Pegawai Perhubungan Awam SBC ketika itu, V.S. Sundram memberi maklum balas dengan mengatakan lagu itu disiarkan untuk tujuan hiburan sahaja.

Keluaran
--------

"Ekspres Rakyat" dikeluarkan pada Januari 1982 sebagai single kedua Kembara untuk album studio pertama mereka selepas single pertama, "Hati Emas". Lagu ini menerima Anugerah Istimewa di Pesta Lagu-lagu Pop Asean yang berlangsung pada 29 November 1982 di Bangkok, Thailand. M. Nasir bagaimanapun mengatakan "Ekspres Rakyat" diterbitkan bukan untuk dipertandingkan. Namun lagu itu layak dipertandingkan selepas memperolehi markah.

Senarai runut
-------------

|  |  |  |  |
| --- | --- | --- | --- |
| No. | Tajuk | Masa |  |
| 1. | "Ekspres Rakyat" | 4:35 |

Anugerah
--------

| Tahun | Anugerah | Kategori | Penerima/Karya tercalon | Keputusan | Ruj. |
| --- | --- | --- | --- | --- | --- |
| 1982 | Pesta Lagu-lagu Pop Asean | Anugerah Istimewa | "Ekspres Rakyat" | Menang |  |
|

Catatan
-------

1. ↑  Kadangkala ditulis sebagai "Ekspress Rakyat" dan "Express Rakyat".

Rujukan
-------

1. 1 2  "Ekspress Rakyat dijangka popular". Berita Harian Singapura. 13 Januari 1982. m/s. 5. Dicapai pada 30 Ogos 2015.
2. 1 2 3 4  "Kembara menang Anugerah Istimewa". Berita Harian. 5 Disember 1982. Dicapai pada 22 April 2011 – melalui Prahara Seni. M. Nasir tidak menjangka lagu Ekspres Rakyat akan mendapat anugerah.
3. ↑  "Ekspres Rakyat berbau komersil". Berita Harian Singapura. 27 Mac 1982. m/s. 4. Dicapai pada 31 Ogos 2015.
4. ↑  "Ekspres Rakyat hanya utk hiburan". Berita Harian Singapura. 17 April 1982. m/s. 4. Dicapai pada 31 Ogos 2015.
5. ↑  Haron Abdul Majid (28 November 1982). "Kembara wakili Singapura". Berita Harian Singapura. m/s. 7. Dicapai pada 30 Ogos 2015.
**Mail** ialah sebuah watak dalam cereka animasi Upin & Ipin. Ia merupakan watak sahabat karib dan rakan sebaya kepada watak utama, Upin dan Ipin. Watak ini turut muncul dalam filem animasi, *Upin & Ipin: Keris Siamang Tunggal.*

Ciri-ciri watak
---------------

### Rupa

Bentuk kepala Mail membujur, dihiasi rambut *undercut* yang bercapah di tengah-tengah pada dahi. Dia selalu memakai kemeja T hijau berleher bulat, bertepi kuning dan berbintang jingga di tengah-tengah, serta seluar pendek biru.

### Perwatakan

Dikenali dengan laungan "dua seringgit" ketika berniaga, Mail boleh disifatkan dengan sifat keusahawanan yang utuh. Dia amat mementingkan ketepatan dalam menilai dan menentukan harga barang yang diperdagangkannya, baik ayam goreng mahupun buah-buahan.

Bagaimanapun, pembawaan Mail seakan-akan sedikit megah di depan penonton kerana berbangga sebagai 'bakal usahawan' yang pandai berniaga muda-muda lagi. Hubungannya dengan Mei Mei agak dingin.

Dia juga seorang yang selalu bersikap bersahaja dan tenang diantara rakan rakannya. Gayanya yang selalu memeluk tubuh sudah cukup sebagai bukti yang dia sukakan kehidupan yang santai.

Rujukan
-------
**Gereja Katolik di Jordan** adalah sebahagian daripada Gereja Katolik sedunia, di bawah kepimpinan rohani Paus di Rom.

Terdapat kira-kira 114,000 penganut Katolik di Jordan atau 1.9% daripada penduduk Jordan. Umat ​​Katolik dibahagikan kepada empat Ritus:

80,000 Katolik Latin

32,000 Katolik Melkite

1,500 penganut Katolik Syria

500 orang Katolik Armenia

Terdapat juga beribu-ribu pelarian Katolik Chaldean dari Iraq.

Seluruh negara untuk semua Melkite membentuk satu Archeparky. Katolik Jordan kepunyaan gereja Katolik Yunani menggunakan Ritus Melkite, ini dirujuk sebagai "Roum Catholiks" di Jordan (Roum atau Rom merujuk kepada Byzantine, manakala mereka yang mengikuti upacara standard Gereja Katolik dirujuk sebagai "Lateen" dan tergolong dalam Patriarch Latin Jerusalem.

Lihat juga
----------

* flagPortal Jordan
* iconPortal Katolik
* iconPortal Kristian

* Agama di Jordan
* Kristian di Jordan

Pautan luar
-----------

* Profile of the Catholic Church in Jordan
* popefrancisholyland2014.lpj.org
***Fight Back To School*** adalah sebuah filem komedi Hong Kong arahan Gordon Chan dan dibintangi oleh Stephen Chow. Filem ini menjalani pengambaran di Kolej Sha Tin di Hong Kong.

Plot
----

Mengisahkan tentang anggota polis dari pasukan gerakan khas, Chow Sing Sing yang hampir dikeluarkan dari polis Hong Kong. Namun, seorang perwira senior memutuskan untuk memberinya satu peluang terakhir. Tentunya peluang ini tak datang secara percuma. Sing Sing harus menyamar sebagai pelajar di sekolah untuk menemukan pistol perwira polis senior yang telah hilang. Misi penyamaran ini menjadi sangat susah kerana Sing Sing selalu membenci sekolah.

Ditambah lagi, ia harus bekerja sama dengan Tat, seorang detektif yang sudah tua dan kurang kompeten. Ketika ia senmdang menjalankan misinya. Sing Sing berjumpa dengan guru cantik bernama Miss Ho. Rupa paras Miss Ho yang cantik membuat Sing Sing jatuh hati padanya. Hari-harinya pun menjadi terasa menyenangkan saat dirinya mampu menemukan pistol yang hilang. Sayangnya, Sing Sing belum boleh menarik nafas lega kerana ia kembali direpotkan dengan masalah baru yang muncul di sekolah. Suatu ketika, geng yang terlibat perdagangan senjata menyerbu sekolahnya dan menjadikan sekumpulan pelajar sebagai tebusan.

Pelakon
-------

* Stephen Chow sebagai Star Chow / Chow Sing-Sing
* Sharla Cheung sebagai Miss Ho
* Ng Man-tat sebagai Tso Tat-Wah / 'Uncle' Tat
* Roy Cheung sebagai Brother Teddy Big
* Barry Wong sebagai Police Commissioner
* Gabriel Wong sebagai Turtle Wong
* Paul Chun sebagai Lam

Pautan luar
-----------
Fightersband  merupakan kumpulan muzik thrash metal Malaysia dibentuk pada tahun 2011 di Shah Alam, Selangor bersempena sebuah gig muZzy & Friends yang juga dilakukan atas jasa baik PentasAksi. Diasaskan apabila Spikey Fidz juga seorang ahli dari kumpulan KalamMalaya yang dicipta pada tahun 2007, komposer dan penulis lirik lagu ini yang mencadangkan kumpulan FightersBand dibentuk agar mampu menjalinkan kerjasama dalam kalangan pemuzik indie malaysia, ahli-ahli FightersBand terdiri daripada Spikey Fidz selaku gitar kedua atau gitar irama dan penyanyi, Zhaff Rahmat gitar utama dan Syah Saari selaku pemain bass.

[*perlu rujukan*]

Single keluaran awal FightersBand Celaru, dibantu oleh muZzy selaku penata audio dan jurutera dibantu pada ketika itu oleh JS Muzix yang menyumbang dana untuk rakaman dan pengangkutan telah membuatkan band ini semakin giat melakukan rakaman. 

Malangnya Single Celaru tidak mendapat perhatian, dan mereka mengeluarkan single bertajuk Jika Aku Yang Kau Mahu yang bergenre mix akustik thrash telah menarik lebih 900 pendengar dari Soundcloud kerana berjaya memasuki carta SuriaRock di Suria FM[*perlu rujukan*] walau asalnya mereka tidak dikenali langsung dalam tempoh 3 tahun itu.

Pada pertengahan tahun 2013, FightersBand kehilangan punca apabila JS Muzix yang selama ini menjadi tempat mereka bernaung dan membuat latihan telah menarik diri dari pengurusan kerana kegagalan menjalin kesefahaman. Kerana itu, FightersBand terpaksa mengambil pendekatan untuk mengumpul dana dengan bergerak perlahan dan bekerja selain bidang muzik. 

FightersBand telah mengeluarkan tiga studio single, satu Estended Play (EP), Kumpulan muzik ini mempunyai niat untuk menaikkan bunyi genre OldSchool Thrash yang diyakini jujur dan bersahaja dan mempunyai fokus pada lirik dan mesej yang ingin disampaikan sukar mendapat perhatian peminat di tanah Malaya menyebabkan mereka mengambil pendekatan untuk berdiam diri dan lebih produktif dari segi penghasilan lagu dan mengurangkan pendedahan awam dan acara-acara gig sementara mencari penaja yang baru.

1. ↑  SpikeyFidz. "KAMI SUDAH MASUK CARTA UNDIAN FB SURIA FM", *SuriaFM*, 4 Mac 2013, dicapai pada 19 Ogos 2013.
**Magikarp** (コイキング, *Koikingu*, **Koiking**), ialah spesies Pokémon ikan. Magikarp berevolusi menjadi Gyarados bermula tahap 20.

|  |  |  |  |
| --- | --- | --- | --- |
| **Nombor:** 129 | **Jenis:** Air | **Berevolusi daripada:** *Tiada* | **Berevolusi menjadi:** Gyarados |

**Magikarp**, yang dikenali di Jepun sebagai Koiking **Koiking** (コイキング, *Koikingu*) merupakan spesies Pokémon dalam permainan Nintendo dan *Pokémon* *Game Freak*. Dicipta oleh Ken Sugimori, Magikarp pertama kali muncul dalam permainan video *Pokémon Red* and *Blue* dan sambungan seterusnya. Ia kemudian telah muncul dalam pelbagai barangan, judul hasilan dan animasi dan adaptasi bercetak bagi francis tersebut. Dikenali sebagai Pokémon Ikan, Magikarp dijumpai dalam kebanyakan tompokan air, khususnya tasik, sungai dan kolam. Ia memiliki kelainan sebagai Kebanyakannya tidak berguna, sehingga ia berubah menjadi Pokémon maju, Gyarados.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Rain Chudori Soerjoatmodjo** (lahir di Jakarta, 10 November 1994; umur 28 tahun) merupakan seorang penulis buku, artis multidisiplin, kurator, dan pelakon Indonesia. Ia puteri dari pasangan kurator Yudhi Soerjoatmodjo dan penulis Leila Chudori, juga cucu dari wartawan Muhammad Chudori. Ia juga merupakan pendiri dan kurator dari Comma Books, sebuah pembahagian dari Penerbit KPG, Grup Kompas-Gramedia.

Rain Chudori dina taun 2015
Buku-buku Rain yang telah terbit ialah *Memoritmo* (antologi bersama, 2012), *Monsoon Tiger and Other Stories* (2015), *Imaginary City* (2017), *Biru dan Kisah-Kisah Lainnya* (2018), and *UWRF’s Emerging Writers Anthology* (2018).

Rain juga mendirikan Murmur House, sebuah komuniti dan jurnal berbahasa Inggeris yang mewadahi tulisan-tulisan, terutama dari penulis perempuan muda. Media ini juga mengadakan *event* dan *workshop* di pelbagai kota besar di Indonesia, selain agenda penerbitan rutin.

Rujukan
-------

1. ↑  Devina Heriyanto (2019-12-16). "Rain Chudori: Rattling cages with Comma Books". *The Jakarta Post*. Dicapai pada 2019-11-08.
2. ↑  "Books by Rain Chudori". *GoodReads.com*. Dicapai pada 2019-11-09.
3. ↑  Ken Jenie (2015-12-16). "Wanita dan Sastra bersama Rain Chudori". *White Board Journal*. Dicapai pada 2019-11-09.

Pautan luar
-----------

|  |  |
| --- | --- |
| Ikon tunas | Rencana mengenai penulis, penyair atau penulis drama ini ialah rencana tunas. Anda boleh membantu Wikipedia dengan mengembangkannya. |

* l
* b
* s